mteb/MIRACLReranking huggingface dataset:
Gene Simmons Vuonna 1981 julkaistu "Music from "The Elder"" oli kaupallisesti täysi floppi, vaikka "Rolling Stone" -lehden arvio oli suotuisa. Levyltä julkaistiin single "A World Without Heroes", jonka sävelsivät Simmons, Stanley, Lou Reed ja Bob Ezrin. Yhtyeen suosio alkoi laskea. Vuoden 1982 "Creatures of the Night" "pelasti" Kissin. Tämän levyn aikana kitaristi Ace Frehley erosi yhtyeestä. Raidat levylle soitti joukko studiomuusikoita kuten Steve Farris ja jazz-rockin suuruus Robben Ford. Bändin viralliseksi soolokitariksiksi tuli Vinnie Vincent. Seuraava albumi "Lick It Up" toi jotain uutta. Bändin jäsenet esiintyivät ilman meikkejä ja saivat siitä paljon kritiikkiä. Vinnie Vincent erotettiin vähän ajan päästä ja tilalle tuli Mark St. John. Vuonna 1984 Kiss julkaisi albumin "Animalize". "Animalizen" äänityksien aikana Simmons keskittyi näyttelijän uraansa. Pesti ei kuitenkaan kestänyt "Animalize"-albumia kauemmin, sillä St. John kärsi Reiterin taudista, eikä siksi pystynyt enää soittamaan pitkillä kiertueilla. Hänen tilalleen valittiin jälleen uusi kitaristi, aiemmin Kissin kanssa yhteistyötä tehneen Bob Kulickin veli, Bruce Kulick. Kulick tuli hyvin toimeen muiden Kiss-soittajien kanssa ja uusi kokoonpano kestikin yli seitsemän vuotta, pisimpään sitten yhtyeen 1970-luvun alkuperäiskokoonpanon. Kiss julkaisi levyt "Asylum" (1985), "Crazy Nights" (1987) ja "Hot in the Shade" (1989) samalla kokoonpanolla. Kokoonpanoon tuli muutos, kun rumpali Eric Carr kuoli ja hänen tilalleen tuli Eric Singer. Seuraava albumi "Revenge" julkaistiin vuonna 1992. Levy nousi "Billboardin" listoilla sijalle kuusi. Seuraava levy oli livealbumi "Alive III", joka menestyi listoilla.
Vinnie Vincent Sittemmin Vinnie on julkaissut omalla nimellään sooloartistina "Euphoria" EP-levyn vuonna 1996 ja arkistonauhoitteesta koostuvan "Archives, Volume I - Speedball Jamm"-albumin vuonna 2002. Kissistä lähtönsä jälkeen Vincentin ura ei ole kuitenkaan enää saanut kovinkaan mainittavaa nostetta lukuun ottamatta Invasion-kokoonpanon nauttimaa pientä suosiota, ja hän onkin kerännyt sittemmin enemmän negatiivista kuin positiivista julkisuutta. Vuonna 2011 hän tuli pidätetyksi vaimonsa pahoinpitelemisestä. Pidätyksen ohella hänen kotoaan löydettiin neljän koiran ruumiit, joiden jäänteet oli säilötty muovisiin säiliöihin. Koirat olivat Vincentin vaimon mukaan kuitenkin kuolleet toisen, aggressiivisen koiran, hyökättyä niiden kimppuun. Pahoinpitelynsä johdosta Vincentille asetettiin 10 000 Yhdysvaltain dollarin takuumaksut, jotka hän kuitenkin maksoi vapautuen syytteistä.
All Systems Go All Systems Go on yhdysvaltalaisen glam metal-yhtye Vinnie Vincent Invasionin toinen ja viimeiseksi jäänyt studioalbumi. Albumin tuottivat yhtyeen kitaristi ja keulakuva Vinnie Vincent sekä bassokitaristi Dana Strum, ja albumi julkaistiin 17. toukokuuta 1988. "All Systems Go"-albumilla yhtyeen laulajana toimi Robert Fleischmanin korvannut Mark Slaughter, joka jätti yhtyeen albumin julkaisun jälkeen yhdessä Strumin kanssa perustaakseen oman yhtyeensä, Slaughterin. Albumia seuranneella pienimuotoisella kiertueella yhtye esiintyi pääasiassa pienillä klubeilla, kunnes se hajosi kiertueen päätyttyä elokuussa 1988.
Kiss Loves You Kiss Loves You on vuonna 2005 ensi-iltansa saanut dokumenttielokuva yhdysvaltalaisesta hard rock yhtye Kissistä, jonka tarina todisti että rock n' roll on muutakin kuin pelkkää riehakasta elämäntyyliä. Kissiä on sanottu ennen elokuvan ilmestymistäkin Elämää suuremmaksi rockyhtyeeksi. Vuonna 2004, kun kuvaukset aloitettiin ilmestyi myös KISS - Maskin takaa kirja. Pääosassa esiintyvät Kissin historian kaikki jäsenet (vaikka Eric Carr oli kuollut jo vuonna 1991) eli alkuperäisnelikko Paul Stanley, Gene Simmons, Peter Criss ja Ace Frehley sekä muut historian aikana Kississä soittaneet muusikot: Bruce Kulick, Vinnie Vincent, Eric Carr, Eric Singer, Tommy Thayer ja Mark St. John sekä useat taustajoukot, kuten esimerkiksi tuottajat ja managerit. Lisäksi DVD:llä on haastatteluja, jotka esitettiin myös elokuvateatterissa, mutta pelkän dokumentin kesto on 73 minuuttia. Elokuva koluaa läpi yhtyeen koko historian. DVD:lle elokuva saatiin vuonna 2007 ja se sisältää myös bonuslevyn jolta löytyy Rock The Nation Live! keikkataltiointi.
Dana Strum Dana Strumwasser eli Dana Strum (s. 13. joulukuuta 1958, Washington (DC)) on yhdysvaltalaisen Slaughterin basisti. Ennen liittymistään Slaughteriin hän oli soittanut Slaughterin laulajan, Mark Slaughterin kanssa Vinnie Vincentin yhtyeessä Vinnie Vincent Invasion vuosina 1984-1989. Hän on myös ollut naimisissa kahdesti, vuonna 1990 (puoli vuotta) Playboy-malli Tami Monroen kanssa ja vuosina vuoden 1990 puolestavälistä vuoteen 1992 malli Peggy Trentinin kanssa. Hänellä ei ole lapsia. Vuosina 1984 ja 1985 hän on ollut myös ehdolla Kiss-yhtyeen kitaristiksi, kunnes vuonna 1984 Mark St. John sai paikan. Toisella kertaa hän oli ehdolla yhtyeen kitaristiksi 1985 kunnes Bruce Kulick sai paikan. Hän on ollut myös ehdolla Ozzy Osbournen yhtyeen kitaristiksi 1982 kitaristi Rhandy Rhoadsin kuoltua lento-onnettomuudessa. Hän on myös tuurannut Rhoadsin korvannutta kitaristia Osbournen kitaristina 80-luvulla. Strum on myös tehnyt cameo-roolin Michael Myersin tähdittämässä komediaelokuvassa "Wayne's World". Rooli oli musiikkikaupan kitara-asiantuntija, joka käskee Waynea lopettamaan Led Zeppelinin klassikkokappaleen Stairway to Heavenin soittamisen. Elokuvassa cameoja tekivät myös Meat Loaf ja Alice Cooper.
Ace Frehley Vuonna 1981 julkaistu progressiivinen konseptialbumi "Music from ”The Elder”" oli kaupallinen epäonnistuminen. Frehley vastusti albumin levyttämistä alusta lähtien, ja hän lauloi albumille vain kappaleen ”Dark Light”, jonka lisäksi hän osallistui albumin tuottaneen Bob Ezrinin ja Eric Carrin kanssa instrumentaalikappaleen ”Escape from the Island” kirjoittamiseen. Kissin suosio oli kääntynyt "Unmaskedin" keveän popahtavan linjan ja epäonnistuneen "Music from ”The Elder”" -kokeilun myötä jyrkkään laskuun, ja Frehley alkoi ottaa etäisyyttä yhtyeen toimintaan albumin julkaisemisen jälkeen vuonna 1981. Hän esiintyi vuonna 1982 neljä uutta kappaletta sisältäneen kokoelma-albumin "Killers" ja uuden albumin "Creatures of the Night" kansikuvissa ja hänet esitettiin yhä yhtyeen jäsenenä, mutta hän ei ollut osallistunut kummankaan albumin levyttämiseen. Frehleyn viimeiset velvoitteet Kississä olivat ”I Love It Loud” -kappaleen musiikkivideo ja "Creatures of the Nightia" markkinoineet esiintymiset Euroopassa vuonna 1982. Hän erosi yhtyeestä virallisesti vuoden 1982 marraskuussa, ja hänen korvaajakseen valittiin jo "Creatures of the Nightilla" soolokitaristina toiminut Vinnie Vincent.
Kiss Kiss herätti jo uransa alussa huomiota paitsi omaleimaisen ulkoasunsa johdosta. Yhtyeen jäsenten kasvomeikki, nahka- ja elastaaniasuihin pukeutuminen sekä korkeiden platform-kenkien käyttäminen poikkesi huomattavasti muista ajan yhtyeistä. Kasvomeikkien ja esiintymisasujen tarkoitus oli salata yhtyeen jäsenten henkilöllisyys ja korostaa yhtyeen sarjakuvamaista ja myyttistä olemusta. Neljän alkuperäisen jäsenen luomia ja käyttämiä lavahahmoja olivat The Starchild (, laulaja-kitaristi Paul Stanley), The Demon (, laulaja-basisti Gene Simmons), The Spaceman (, kitaristi Ace Frehley) ja The Catman (, rumpali Peter Criss). Yhtyeessä vuosina 1980–1991 soittaneen rumpali Eric Carrin lavahahmo oli The Fox (), ja vuosina 1982–1984 soittaneen kitaristi Vinnie Vincentin hahmo The Warrior (). 2000-luvulla kitaristi Tommy Thayer ja rumpali Eric Singer ovat esiintyneet Ace Frehleyn ja Peter Crissin lavahahmoina, mikä on jakanut mielipiteitä ja herättänyt erimielisyyksiä etenkin yhtyeen vannoutuneimpien fanien keskuudessa.
Kissin diskografia Kiss on yhdysvaltalainen hard rock-yhtye, joka on julkaissut 22 studioalbumia, 7 livealbumia, 25 kokoelmalevyä, 6 boksia, 43 singleä ja 31 musiikkivideota. Lisäksi yhtyeelle on omistettu noin 15 tribuuttialbumia. Kissin perustivat vuonna 1973 basisti-laulaja Gene Simmons ja rytmikitaristi-laulaja Paul Stanley. Myöhemmin yhtyeeseen liittyivät rumpali-laulaja Peter Criss ja soolokitaristi-laulaja Ace Frehley. Tämä kokoonpano levytti studiolevyjä vuosina 1974-1979 ja 1998. Vuonna 1980 Peter Crissin paikan otti Eric Carr ja 1982 Vinnie Vincent syrjäytti Frehleyn kitaristin paikalta. Tällä kokoonpanolla julkaistiin 2 studiolevyä, vaikka Frehley esiintyykin 1982 Creatures of the Night levyn kannessa, hän ei soita yhdelläkään raidalla. Lopulta 1983 Vincentin paikan otti Mark St. John, jonka korvasi vuonna 1985 Bruce Kulick. Tämä kokoonpano levytti studiolevyjä 1985-1989. Eric Carrin kuollessa syöpään 1991 hänen paikkansa otti Eric Singer, ja Kulick jatkoi yhä yhtyeessä. Tämä kokoonpano julkaisi kaksi studiolevyä. Vuonna 1996 yhtye muovautui alkuperäiseen kokoonpanoonsa ja julkaisi 1998 albumin Psycho Circus. Kokoonpano hajosi 2001 Crissin lähtiessä yhtyeestä, ja hänen tilalleen palasi Eric Singer jonka Criss oli syrjäyttänyt 1996 rumpalin paikalta. Criss palasi 2002 loppuvuodeksi yhtyeeseen ja Frehley jätti bändin 2002 loppupuolella. Criss jatkoi yhtyeessä vuoteen 2004 kunnes Eric Singer palasi yhtyeeseen. Frehleyn tilalle oli vuonna 2002 pestattu Tommy Thayer, joka oli työskennellyt yhtyeen taustajoukoissa 90-luvulta asti. Yhtye on myynyt yli 150 miljoonaa levyä.
Listasijoituksella viitataan aina singlen A-puoleen, eli ensin mainittuun kappaleeseen.
Vinnie Vincent Vincentille tarjottiin ensimmäistä todellista tilaisuutta musiikin parissa vuonna 1975 levytyssopimuksen kanssa. Windfall Records-nimisen, pienen levy-yhtiön kanssa solmittu sopimus kattoi yhden singlejulkaisun levyttämisen. Sopimuksen myötä Vinnie kirjoitti kappaleen "Happy Birthday USA" yhdessä David Wolffin, muun muassa Cyndi Lauperin tulevan managerin, kanssa. Phantom Records julkaisi singlen Windfallin sijasta Ed Spriggin tuottamana vuoden 1976 helmikuussa, ja siitä muodostui Vinnien uran ensimmäinen virallisesti julkaistu levytys. Vielä samana vuonna Vinnie toimi sessiomuusikkona The Hitchhikers-yhtyeen samannimisellä albumilla, kunnes hän perusti vuonna 1977 ensimmäisen, vakavaluontoisemman yhtyeprojektinsa Treasuren. Vinnien ohella yhtyeeseen kuuluivat basisti Rick Laird, laulaja-kosketinsoittaja Felix Cavaliere sekä rumpali Jack Scarangella. Monikansallisen Columbia Recordsin alamerkki Epic Records julkaisi vuonna 1977 Treasuren samannimisen debyyttialbumin, mutta tämän jälkeen yhtye hajosi ja Vinnie siirtyi Cavalieren kanssa vaikuttamaan Laura Nyron taustayhteeseen hänen "Nested"-albuminsa ajaksi. Sessiomuusikkona työskentelemisen ja yhtyeprojektiensa ohella Vinnie työskenteli myös säveltäjäryhmässä, joka sävelsi musiikkia suosittuun "Onnen päivät"-televisiosarjaan ja tämän spin-off-sarjaan "Joanie Loves Chachi".
Kiss Kiss on uransa aikana tullut tunnetuksi runsaasta oheistuotetarjonnastaan, joka on laajempi kuin millään muulla yhtyeellä tai ryhmällä. Yhtyeen on sanottu lisensoineen vuosien mittaan yli 3 000 erilaista tuotetta lounaslaatikoista sarjakuviin, toimintafiguureihin ja kondomeihin, minkä johdosta yhtyeen brändi on käytännössä miljardien dollarin arvoinen. Erikoisimpia Kiss-oheistuotteita ovat muun muassa ruumisarkku Kiss Kasket, jollaisessa muun muassa Pantera-yhtyeen kitaristi Dimebag Darrell ja rumpali Vinnie Paul on haudattu.
Vinnie Vincent 1980-luvun alussa Cusano tutustui lauluntekijä Adam Mitchellin välityksellä Kiss-yhtyeen basisti-laulaja Gene Simmonsiin. Kiss oli tuolloin ajautunut ongelmiin alkuperäisen soolokitaristinsa Ace Frehleyn kanssa, sillä Frehley oli haluton jatkamaan yhtyeessä ja kärsi päihdeongelmista. Mitchell kehottikin Simmonsia pohtimaan Cusanoa yhtyeen uudeksi soolokitaristiksi. Alun perin tarkoituksena oli kuitenkin käyttää häntä ainoastaan apuna laulunteossa tulevalla "Creatures of the Night" -albumilla. Hän kirjoittikin albumin ainoana singlenä julkaistun kappaleen ”I Love It Loud” ja kappaleen ”Killer” yhdessä Simmonsin kanssa, ja kappaleen ”I Still Love You” yhdessä laulajakitaristi Paul Stanleyn kanssa. Ace Frehley sen sijaan ei osallistunut albumin tekemiseen lainkaan, joten Cusanolle avautui mahdollisuus myös soittaa albumilla. Hän soitti lopulta lähes albumin jokaisessa kappaleessa, lukuun ottamatta kappaleita ”Danger” (kitarassa Bob Kulick), ”Creatures of the Night” (Steve Farris), ”Rock and Roll Hell” ja ”I Still Love You” (Robben Ford).
Pantera Yhtyeen perustajajäsen Vincent Abbott (Vinnie Paul) kuoli 22. kesäkuuta 2018.
Studioalbumit
Eric Carr Ensimmäinen Kiss-albumi, jolla Carr soitti, oli tuottaja Bob Ezrinin kanssa levytetty "Music from ”The Elder”". Albumi oli tyyliltään progressiivinen ja kokeellinen konseptialbumi, minkä johdosta se erosi huomattavan paljon yhtyeen 1970-luvun rock-tuotoksista sekä kahdesta pop- ja diskovaikutteisesta edeltäjästään. Carr oli mukana kirjoittamassa albumille kappaleita ”Under the Rose” ja ”Escape from the Island”. Hänellä oli kuitenkin myös vaikeuksia toteuttaa tuottaja Ezrinin albumille hakemaa taiteellista ratkaisua, minkä vuoksi sessiomuusikko Allan Schwartzberg palkattiin soittamaan rumpuja kappaleisiin ”Odyssey” ja ”I”. "Music from ”The Elder”" osoittautui kaupalliseksi epäonnistumiseksi, ja se menestyi Yhdysvalloissa vaatimattomasti myös listalla. Seuraava täysimittainen studioalbumi, vuoden 1982 "Creatures of the Night" nosti Kissin takaisin rockmusiikin raskaaseen sarjaan. Carrin tuplabasareita korostaneen soittotyylin sekä tuolloin vielä sessiomuusikkona toimineen kitaristi Vinnie Vincentin metalliriffien suosiminen palauttivat Kissin sen ominaiseen hard rock -tyyliin.
Creatures of the Night Frehley jätti yhtyeen jo vuonna 1982, mutta tieto hänen erostaan virallistettiin vasta vuotta myöhemmin. Frehleyn soolokitaraosuudet "Creatures of the Nightille" soittivat neljä sessiomuusikkoa: jo 1970-luvulla yhtyeen kanssa työskennellyt Bob Kulick, sooloartistina pitkään levyttänyt Robben Ford, Mr. Mister-yhtyeen kitaristi Steve Farris sekä Vincent Cusano eli Vinnie Vincent, joka myöhemmin korvasi Frehleyn Kissin soolokitaristina. Sessiomuusikkoina albumilla vaikuttivat myös basistit Mike Porcaro ja Jimmy Haslip; Porcaro soitti albumin nimikkokappaleessa “Creatures of the Night“ ja Haslip kappaleessa “Danger“. Haslip oli tehnyt yhteistyötä Jacksonin kanssa aiemmin soittaessaan niin ikään "Creatures of the Nightilla" vaikuttaneen Robben Fordin albumilla. Porcaron bassoraita kappaleeseen “Creatures of the Night“ päätyi Simmonsin mukaan albumille, kun hän oli kuullut sattumalta Porcaron soittamassa kappaletta bassolla ja pitänyt tämän soitosta niin kovasti, että halusi jättää sen lopulliselle albumille. Myös rumpali Eric Carr esitteli taitojaan basistina ja soitti Simmonsin sijaan bassoa kappaleessa "I Still Love You".
Eric Carr Yhtyeen aiempien albumien heikko menestys varjosti kuitenkin yhä musiikillisesti vahvaa "Creatures of the Nightia", ja Kiss kaipasikin pikaisesti vauhtia noustakseen takaisin pinnalle seilattuaan uransa aallonpohjassa "Music from ”The Elder”" epäonnistumisen myötä. Näin ollen Stanley, Simmons, Carr sekä nyt yhtyeeseen uudeksi kitaristiksi liittynyt Vinnie Vincent luopuivat kasvomeikeistään ja esiintyivät ensimmäisen kerran ilman niitä Music Televisionin suorassa televisiolähetyksessä vuonna 1983. Tämä aloitti yhtyeen niin kutsutun maskittoman aikakauden, jonka ensimmäinen albumi "Lick It Up" julkaistiin jo samana vuonna. Glam metal oli alkanut saamaan yhä vahvemmin jalansijaa musiikkialalla, joten "Lick It Up" sekä sitä seuranneet "Animalize" (1984), "Asylum" (1985), "Crazy Nights" (1987) ja "Hot in the Shade" (1989) olivatkin enemmän glam metaliin nojaavaa musiikkia kuin Kissille ominaista hard rockia. Jokainen albumi "Hot in the Shadea" lukuun ottamatta ylittikin Yhdysvalloissa platinalevyrajan. Vuonna 1988 Kiss julkaisi kokoelma-albumin "Smashes, Thrashes & Hits", jolle Carr tulkitsi alun perin Peter Crissin laulaman balladin ”Beth”. "Hot in the Shade" -albumilla Carr puolestaan lauloi säveltämänsä kappaleen ”Little Caesar”.
Vinnie Paul Vincent Paul Abbott (11. maaliskuuta 1964 Dallas, Texas – 22. kesäkuuta 2018 Las Vegas, Nevada), joka tunnettiin paremmin taiteilijanimellä Vinnie Paul, oli Pantera-metalliyhtyeen rumpali. Hän perusti Panteran yhdessä veljensä Dimebag Darrellin kanssa vuonna 1981. Pantera hajosi virallisesti vuonna 2003 kun Phil Anselmo ja Rex Brown eivät olleet yhteyksissä muihin yhtyeen jäseniin tauon jälkeen. Tämän jälkeen Paul ja Darrell perustivat Damageplan -yhtyeen joka nauhoitti yhden levyn nimeltä New Found Power. Yhtyeen ura päättyi vuonna 2004, kun Nathan Gale ampui Darrellin kesken Damageplanin esiintymisen Ohiossa.
Charvel Charvel on Wayne Charvel 70-luvulla perustama yhdysvaltalainen sähkökitaroita valmistava yritys. Charvel kitarat tulivat tunnetuiksi 80-luvulla monien huippukitaristien soittimena. Kuuluisimpia Charveleita käyttäneitä kitaristeja ovat Edward Van Halen (Van Halen), Richie Sambora (Bon Jovi), Warren DeMartini (Ratt), Jake E. Lee (Ozzy Osbourne), Vinnie Vincent (KISS), Eddie Ojeda (Twisted Sister), George Lynch (Dokken), Allan Holdsworth.
Peter Criss Vuonna 1982 Criss julkaisi kolmannen sooloalbuminsa "Let Me Rock You", jonka musiikillinen tyyli mukaili pitkälti "Out of Controlia". Albumin tuotti Crissin ensimmäisen sooloalbumin ja Kissin "Dynasty"- ja "Unmasked"-albumien tavoin Vini Poncia. Criss itse kirjoitti albumille vain kaksi kappaletta, ja hänen roolinsa keskittyikin tällä kertaa enemmän rumpujen soittamiseen ja laulamiseen. Albumin kappalemateriaali koostuikin ulkopuolisten lauluntekijöiden sävellyksistä ja cover-kappaleista. Crissin entinen yhtyetoveri Gene Simmons vieraili albumilla taustalaulajana ja kirjoitti albumille myös kappaleen ”Feel Like Heaven”. Myös vuonna 1982 Ace Frehleyn Kissin kitaristina korvannut Vincent Cusano eli Vinnie Vincent oli mukana säveltämässä albumille kappaletta ”Tears”. "Out of Controlin" vaisusta menestyksestä johtuen Casablanca Recordsin emoyhtiö PolyGram ei halunnut julkaista "Let Me Rock You" -albumia lainkaan Yhdysvalloissa, jossa se julkaistiin ensimmäisen kerran vasta vuonna 1998. Albumi julkaistiinkin vain Meksikossa, Japanissa ja osassa Eurooppaa. Huolimatta albumin heikosta menestyksestä Japanissa julkaistu painos, jossa on alkuperäisestä versiosta poikkeava kansi, on monien Kiss-keräilijöiden keskuudessa haluttu keräilyharvinaisuus.
Vinnie Jones Vincent Peter ”Vinnie” Jones (s. 5. tammikuuta 1965 Watford) on walesilainen entinen jalkapalloilija, nykyään näyttelijä.
Paul Stanley Vaikka "Creatures of the Night" oli osoittautunut menestyksekkääksi julkaisuksi edeltäjiinsä nähden, Kissin oli edelleen tehtävä radikaaleja muutoksia noustakseen takaisin musiikkimaailman ykkösnimeksi. Vuoden 1983 "Lick It Up" -albumilla yhtye luopui näyttävistä esiintymisasuistaan ja -maskeistaan, mikä järkytti monia yhtyeen ihailijoita. Vuonna 1984 Kiss oli kuitenkin jälleen harmillisessa tilanteessa, sillä Vinnie Vincent erotettiin yhtyeestä henkilökohtaisten syiden vuoksi vajaan kahden vuoden pestin jälkeen, ja yhtyeen oli etsittävä uusi kitaristi. Korvaajaksi hankittiin Mark St. John, joka hänkin teki yhtyeeseen vain "Animalize"-albumin mittaisen visiitin, sillä sairastuttuaan reiterin tautiin hän ei enää kyennyt esiintymään pitkillä kiertueilla. St. Johnin korvasi Bruce Kulick, josta tuli neljäs Kiss-kitaristi reilun kahden vuoden sisällä. Kulick, Carr, Simmons ja Stanley kuitenkin muodostivat Kissin maskittoman aikakauden pitkäkestoisimman kokoonpanon, sillä kyseinen nelikko tahkosi konserttiareenoita yhdessä aina 1990-luvun alkuun asti. 
Glam metal yleistyi rajusti 1980-luvun puolivälissä, joten Kiss joutui jälleen muokkaamaan tyyliään ja siirtymään musiikillisesti glam metal -yhtyeiden valtavirran kastiin. "Animalize", "Asylum" (1985), "Crazy Nights" (1987) ja "Hot in the Shade" (1989) edustivatkin enemmän glam metalia kuin Kissille tyypillistä hard rockia. Albumit myivät kuitenkin kohtuullisen hyvin, vaikka moninkertaisen platinalevymyynnin aikakausi olikin päättynyt jo aikapäiviä sitten. "Crazy Nights" -albumista tuli suuri menestys Euroopassa, se nousi albumilistoilla kahdenkymmenen myydyimmän joukkoon ainakin viidessä maassa ja kolmenkymmenen myydyimmän joukkoon kahdeksassa maassa. Albumin paras sijoitus oli brittilistoilla sijalla 4. Albumin suuren menestyksen ansiosta Euroopassa singlejulkaisu ”Crazy Crazy Nights” menestyi myös, muun muassa se pääsi Norjassa sijalle 7 ja Yhdistyneessä kuningaskunnassa sijalle 4. Singlelistoilla "Hot in the Shaden" kappale ”Forever” oli Kissin suurin menestys sitten ”I Was Made for Lovin’ You”-singlen, nousten Billboardin listalla sijalle 7. "Lick It Up", "Animalize", "Asylum" ja "Crazy Nights" ylsivät jokainen lopulta platinalevyn arvoiseen myyntiin.
Vinnie Colaiuta Vinnie Colaiuta (oik. Vincent Colaiuta, s. 5. helmikuuta 1956) on yhdysvaltalainen rumpali, joka tunnetaan taitavasta ja teknisestä soitostaan.
Vinnie Vincent Vinnien vanhemmat Alphonso ja Theresa Cusano olivat kantrimusiikin ystäviä, joten Vinnie kasvoi lapsuus- ja nuoruusvuotensa hyvin musiikillisessa kotiympäristössä. Hän innostui kitaransoitosta jo nuorella iällä kuunnellessaan isänsä soittoa, ja kertomansa mukaan jopa nukkui kitaransa kanssa, vaikkei osannut edes soittaa. High schoolissa opiskellessaan Vinnie vaikutti kitaristina Hunter-nimisessä kokoonpanossa, jonka hänen kanssaan muodostivat laulaja-lauluntekijä Roger Olander, basisti Glenn Liebensohnm ja rumpali Bob Kalakay. Yhtye nauhoitti myös Dale Frashuerin tuottaman demonauhan, joka sisälsi kappaleet "Push It Through," "Where Have All The Schoolgirls Gone," "I Don't Need No Lover," ja "Jam". Hunterin tie kuitenkin katkesi Vinnien opintovuosien jälkeen.
Vinny Appice Vincent Samson ”Vinny” Appice (joissakin krediiteissä myös ”Vinnie”; s. 13. syyskuuta 1957 Brooklyn, New York) on yhdysvaltalainen rumpali. Parhaiten hänet muistetaan Black Sabbath- ja Dio-yhtyeiden rumpalina. Myös hänen isoveljensä Carmine Appice on rumpali.
Kiss Kiss Army -logon on suunnitellut Vincent DiGerlando vuonna 1976 Kiss-manageri Bill Aucoinin pyynnöstä. Yhtye julkaisi albumiensa oheisliitteenä 1970-luvulla lomakkeita, joiden avulla levyn ostanut henkilö saattoi liittyä järjestön jäseneksi. Ensimmäisen kerran liittymislomake oli mukana vuoden 1976 albumin "Destroyer" liitteenä.
Mark Slaughter Ennen Slaughterin perustamista vuonna 1988 Mark vaikutti mm. yhtyeissä Xcursion, Roz Parade ja Vinnie Vincent Invasion. Viimeksi mainitussa oli ollut mukana lisäksi Dana Strum, joka kuului Mark Slaughterin kanssa Slaughterin alkuperäiseen kokoonpanoon. Slaughter on laulanut taustoja mm. Lordin albumeilla Babez for Breakfast ja To Beast Or Not To Beast.
Spacewalk: A Tribute to Ace Frehley Spacewalk: A Tribute to Ace Frehley on vuonna 1996 julkaistu tribuuttilevy joka on omistettu Kiss- ja Frehley's Comet -yhtyeiden kitaristille, Ace Frehleylle. Albumilla vierailevat muun muassa Vinnie Paul, Sebastian Bach ja Dave ”The Snake” Sabo. Kiss-rumpali Peter Criss teki vuonna 2007 oman kunnianosoituksensa Frehleylle One for All -levynsä kappaleella ”Space-Ace”. Vuonna 1997 julkaistiin toinen tribuuttialbumi, Return Of The Comet - A Tribute To Ace Frehley.
Vincent Mancini-Corleone Vinnie ja pikkuserkkunsa Mary Corleone rakastuvat toisiinsa, mutta Michael Corleone ei hyväksy asiaa peläten tyttärensä turvallisuuden puolesta. Koko Corleonen perhe matkustaa Sisiliaan, missä vastustajat jälleen yrittävät murhata Michaelin. Väsynyt Corleone luovuttaa perheen johtajan paikkaansa Vincentille sillä ehdolla, että tämä eroaa tyttärestään. Vincent suostuu tähän ehtoon ja hänestä tulee uusi Don. Tätä tilannetta elokuvassa kuvaa kohtaus, jossa capot suutelevat hänen kättään ja kutsuvat häntä ”Don Vincenzo Corleone” ja ”Don Vincent Corleone” tunnustaen hänet näin uudeksi perheen johtajaksi.
Mob Rules Black Sabbath lähti kiertueelle albumin julkaisun jälkeen ja kiersi seuraavan vuoden syksyyn asti pääosin Pohjois-Amerikassa, soittaen kuitenkin muutaman konsertin Britanniassa vuodenvaihteessa 1981-1982. Yhtyettä lämmittelivät muun muassa southern rock -artistit Doc Holliday ja Johnny Van Zant sekä Alvin Leen yhtye kitaristinaan Mick Taylor. "Tuohon aikaan ihmiset eivät olleet niin valikoivia", kommentoi rumpali Vinnie Appice erikoisia lämmittely-yhtyeitä vuonna 2009. "Liput olivat halpoja ja ihmiset nauttivat, ja lisäksi kuulostimme varmasti vielä raskaammilta kevyempien lämmittelijöiden jälkeen". Kiertueen konsertteja nauhoitettiin ja tulevan "Live Evil" -albumin miksaussessioissa Ronnie James Dion välit Iommin ja Butlerin kanssa kiristyivät lopullisesti, ja tämän seurauksena Dio ja rumpali Vinnie Appice erosivat yhtyeestä.
Vinnie Hinostroza Vincent Hinostroza (s. 3. huhtikuuta 1994 Bartlett, Illinois) on yhdysvaltalainen jääkiekkoilija, joka edustaa NHL-joukkue Chicago Blackhawksin organisaatiossa. Hän on pelipaikaltaan keskushyökkääjä.
Tony Martin (laulaja) Martin erotettiin Black Sabbathista 1991, kun tuli tilaisuus saada yhtyeeseen "Mob Rules"-levyn (1981) aikainen kokoonpano: Tony Iommi, Vinnie Appice, Geezer Butler ja laulajaksi Ronnie James Dio. Martin palasi yhtyeeseen 1993 ja lähti jälleen 1996, kun yhtye ei ollut aktiivisessa toiminnassa. "Virallisesti" Martin erotettiin vasta 1999.
Vinnie Moore Vinnie Moore (s. 14. huhtikuuta 1964 New Castle, Delaware, Yhdysvallat) on rock-yhtye UFOn kitaristi. Moore on aikaisemmin soittanut soolona ja liittyi UFOon vuonna 2003. Vinnie aloitti soittamaan kitaraa 12-vuotiaana.
Destroyer Vuonna 1973 perustetun Kissin kolme ensimmäistä studioalbumia "Kiss" (1974), "Hotter Than Hell" (1974) ja "Dressed to Kill" (1975) olivat saavuttaneet pienimuotoista menestystä Yhdysvalloissa. Kiss oli jo perustamisestaan lähtien hyvin suosittu ja tunnettu live-esiintyjä, mutta tästä huolimatta yhtyeen levynmyynti oli hyvin vaivalloista lähinnä sen vuoksi, ettei yhtye onnistunut kolmella ensimmäisellä studioalbumillaan vangitsemaan konserttiensa tunnelmaa albumiksi. Yhtyeen levy-yhtiö Casablanca Records oli kolmen ensimmäisen Kiss-albumin jälkeen lähellä konkurssia, mutta päätti tästä huolimatta ottaa valtavan taloudellisen riskin ja taltioida tuottaja Eddie Kramerin johdolla livealbumin "Alive!".
Wiseguy Sarja kertoo FBI:n alaisen OCB-ryhmän (Organized Crime Bureau) toiminnasta järjestäytynyttä rikollisuutta vastaan. Sarjan päähenkilönä on vankilassa peitetoiminnan varjolla istunut ja sieltä vapautuva salainen agentti Vincent "Vinnie" Terranova, jota näyttelee Ken Wahl.
Schrödingerin kissa Kokeen tarkoituksena on osoittaa, että kvanttimekaniikka on epätäydellistä ilman sääntöjä, jotka kuvaavat, milloin aaltofunktio romahtaa ja kissa kuolee tai säilyy hengissä sen sijaan, että olisi kumpaakin.
Vincent Mancini-Corleone Hän pyytää vuonna 1978 päästä setänsä Michael Corleonen alaisuuteen oppiakseen perheen tavoille. Selviydyttyään Zazan järjestämästä murhayrityksestä sekä onnistuttuaan pelastamaan setänsä hengen Don Altobellon ja Zazan tekemässä murhaiskussa Vinnie lopulta ampuu Zazan.
Eric Singer Kun Eric Carr menehtyi sydämeen kehittyneen kasvaimen aiheuttamiin komplikaatioihin, värväsi Kiss Singerin lopulta virallisesti riveihinsä. Singer on tehnyt Kissin kanssa toistaiseksi albumit "Revenge", "Alive III", "MTV Unplugged", "", "Sonic Boom" ja "Monster".
Kun alkuperäinen Kiss päätti vuonna 1996 palata yhteen, alkuperäinen rumpali Peter Criss tuli Singerin tilalle Reunion-kiertueen merkeissä. Singer liittyi Kissiin jälleen vuonna 2001 Peter Crissin erottua yhtyeestä. Criss kuitenkin tuli "Alive IV: Symphonyn" äänityksen aikoihin takaisin, mutta hänet erotettiin huonontuneen soittokuntonsa takia. Eric Singer palasi Kissin viralliseksi rumpaliksi vuoden 2003 lopussa ja on soittanut siitä lähtien yhtyeen kiertueilla.
Creatures of the Night Soolokitaristi Ace Frehley ei osallistunut albumin äänittämiseen, mutta hän esiintyy tästä huolimatta albumin kansikuvassa. Hänen sijastaan albumin soolokitaraosuudet äänittivät neljä palkattua studiomuusikkoa. Vinnie Vincent, joka oli yksi albumilla vaikuttaneista studiomuusikoista, palkattiin Frehleyn viralliseksi seuraajaksi albumia seuranneella kiertueella.
Live Evil (Black Sabbathin albumi) Live Evil on Black Sabbath -yhtyeen kaksois-live-albumi vuodelta 1982. Se on Black Sabbathin ensimmäinen virallinen live-albumi, sillä "Live at Lastin" julkaisi 1980 ilman yhtyeen lupaa entinen manageri. "Live Evil" on nauhoitettu vuoden 1981 "Mob Rules" -albumia promotoivalla kiertueella keväällä 1982, ja se jäi laulaja Ronnie James Dion viimeiseksi albumiksi yhtyeen kanssa hänen ensimmäisellä laulajakaudellaan (1979–1982). Myös rumpali Vinnie Appice lähti yhtyeestä albumin julkaisun jälkeen.
Rock and Roll All Nite Rock and Roll All Nite on KISS-yhtyeen ehkä tunnetuin kappale "I Was Made For Lovin' Youn" ohella. Se julkaistiin vuonna 1975 yhtyeen albumilla "Dressed to Kill". Kappale on kuulunut siitä lähtien Kissin konsertteihin olennaisena osana. Bändin myöhemmässä vaiheessa se on toiminut yleensä konsertin lopetuskappaleena.
Fire with Fire Fire with Fire on vuonna 2012 ensi-iltansa saanut draamaelokuva. Elokuvan pääosia esittävät Josh Duhamel, Rosario Dawson, Bruce Willis, Nnamdi Asomugha, Quinton Jackson, Vincent D'Onofrio, Richard Schiff, Vinnie Jones, Arie Verveen ja Bonnie Somerville. Elokuvan ohjasi David Barrett.
Mini Kiss Mini Kiss on Kiss-yhtyeen kunniaksi vuonna 1996 perustettu yhtye, jonka kaikki jäsenet ovat lyhytkasvuisia. Yhtyeen johtohahmo on Joey Fatale, joka tunnetaan myös nimellä ""Mini Gene Simmons"". Mini Kiss on eräs suosituimmista lyhytkasvuisten ihmisten muodostamista yhtyeistä. Yhtyeen entinen rumpali Tim Loomis on perustanut oman Tiny KISS -yhtyeensä, joka koostuu kolmesta kääpiöstä ja yhdestä huomattavan ylipainoisesta naisesta.
Ace Frehley Frehley tapasi Kissin laulaja-rytmikitaristi Paul Stanleyn ja laulaja-basisti Gene Simmonsin 1970-luvun alussa. Stanley, Frehley, Simmons ja rumpali Peter Criss muodostivat vuonna 1973 perustetun Kissin alkuperäisen ja kenties legendaarisimman kokoonpanon. Kississä Frehleyn lavahahmoksi muodostui "The Spaceman" (). Se kuvasi Frehleyn kiinnostuksen kohteita: tähtitieteitä, ufoja ja eri salaliittoteorioita. Criss erotettiin yhtyeestä vuonna 1980, ja Frehley itse lähti yhtyeestä kaksi vuotta myöhemmin vuonna 1982 panostaakseen uraansa sooloartistina. Hän teki Crissin kanssa paluun yhtyeeseen vuonna 1996, mutta alkuperäinen kokoonpano erkani jälleen vuonna 2002 jäähyväiskiertueen jälkeen ja sittemmin Frehley on esiintynyt sooloartistina. Hänen tuorein studioalbuminsa "Space Invader" julkaistiin vuoden 2014 kesäkuussa.
Paul Stanley 2000-luvulla Kiss lähti Farewell Tour -jäähyväiskiertueelleen, mutta yllättäen yhtye päättikin jatkaa uraansa. Ace Frehley ja Peter Criss jättivät yhtyeen kiertueen päätyttyä, mutta Criss tosin palasi yhtyeeseen vielä vuonna 2003 esiintyen myös livealbumilla "". Frehleyn korvasi jo "Psycho Circuksella" kitaroinut Tommy Thayer, ja paluun rumpupatteriston ääreen teki Eric Singer. Seuraavaa Kissin studioalbumia saatiin kuitenkin edelleen odottaa, kunnes yksitoista vuotta kestänyt levytystauko päättyi vuonna 2009 "Sonic Boom" -albumin myötä. Vuonna 2012 yhtye julkaisi tuoreimman studioalbuminsa "Monster".
Jedi Mind Tricks Vinnie Paz on ollut yhtyeen ainoa pysyvä jäsen läpi sen historian. Jus Allah jätti yhtyeen vuonna 2001 ja palasi 2007, mutta vuonna 2014 levy-yhtiön jäsenet raportoivat Jus Allahin lähteneen jälleen sekä Jedi Mind Tricksistä ja tällä kertaa myös superyhtye Army of the Pharaohsista. Toinen perustajajäsen Stoupe vetäytyi vuoden 2010 aikoihin määrittelemättömälle tauolle koska koki kadottaneensa inspiraation yhtyettään kohtaan ja päätti keskittyä sivuprojekteihinsa. Ensimmäinen muiden kuin Stoupen tuotantoa sisältävä albumi, Violence Begets Violence otettiin fanien keskuudessa ristiritaisesti vastaan. Uusi levy ei enää sisältänyt yksityiskohtaisilla melodioilla ja orkesterisampleilla varustettuja kappaleita ja levyn äänimaailma oli kummittelevampaa ja intensiivisempää kuin aikaisemmilla julkaisuilla. Lopulta syksyllä 2014 Vinnie Paz ilmoitti Facebook-sivullaan Stoupen palanneen yhtyeesen ja Stoupe tuotti lähes kokonaan yhtyeen seuraavan albumin, The Thief and the Fallenin. Kaavasta poiketen Stoupe ei tuottanut kuitenkaan koko albumia yksin sillä Vinnie Pazin kanssa tiivistä yhteistyötä tehnyt tuottaja C-Lance oli mukana kahden kappaleen tuotannossa.
Kiss Simmons löysi "Rolling Stone" -lehdestä ilmoituksen, jossa kokenut rumpali Peter Criss ilmoitti hakevansa yhtyettä. Criss, Simmons ja Stanley muodostivat siten vielä nimettömän trion. Tammikuussa vuonna 1973 mukaan liittyi soolokitaristi Paul ”Ace” Frehley. Samana vuonna Wicked Lester muutti nimensä Kissiksi. Kissin nimen on väitetty tarkoittavan sanoja ”Knights (tai "kids"/"kings") in Satan’s Service”, eli ritarit Saatanan palveluksessa. Yhtye kuitenkin itse kiistää tämän. Erään lähteen mukaan nimen keksijä Paul Stanley on kommentoinut, että nimi vain kuulosti vaaralliselta (kuolon suudelma) ja seksikkäältä samaan aikaan. Ace suunnitteli nimenvaihdon jälkeen Kissin logon, joka eroaa nykyisestä vain i-kirjaimen timantinmuotoisen hatun osalta. Logon S-kirjaimilla on Acen mukaan haettu salaman muotoja, vaikka niitä onkin väitetty natsien SS-riimuiksi.
Kiss Jokainen Kiss-konsertti käynnistyy, kun yhtye kuulutetaan lavalle sanoin ”You wanted the best, you got the best. The hottest band in the world: Kiss!” (). Vuosina 1974–1976, ennen kuin Kiss oli konsertoinut kotimaansa ulkopuolella, kuulutus oli hieman vaatimattomampi: sen mukaan Kiss oli vain ”maan kuumin yhtye” (). Yhtyeen uran alussa kuulutuksen tekeminen oli lähinnä roudareille tai yhtyeen jäsenten turvamiehille uskottu tehtävä, mutta myöhempinä vuosina käytössä on ollut myös nauhoite.
Danger Danger Yhtye lähti Floridaan työstämään seuraavaa studioalbumiaan, joka julkaistiin vuonna 1991 nimellä "Screw It". Albumin tyyli oli samanlaista melodista rockia, mitä yhtye oli esitellyt jo debyyttialbumillaan. "Screw It" oli lupaava albumi, ja yhtye lähti kiertueelle KISSin kanssa. Smith jätti yhtyeen kiertueen jälkeen. Työskentely kolmannen studioalbumin parissa oli viimeistelty vuonna 1993, mutta Poley erotettiin. Poley haastoi Danger Dangerin monesti oikeuteen, minkä takia kolmatta albumi ei voitu julkaista. Uusi laulaja Paul Laine nauhoitti omat laulunsa albumille, mutta levy-yhtiön mielestä oli parasta jäädyttää albumi. Pian tämän jälkeen yhtyeen ja levy-yhtiön tiet erosivat. Siinä sivussa Timmons lähti yhtyeestä.
KISS – Maskin takaa KISS – Maskin takaa on KISS-yhtyeen elämäkerta. Kirja käsittää yhtyeen historian perustamisvaiheista 2000-luvulle. Kirjassa on yhtyeen jäsenten ja taustavaikuttajien haastatteluita, täydellinen diskografia sekä muiden artistien ajatuksia yhtyeestä.
Schrödingerin kissa Kysymys kuuluu: ""milloin systeemi lakkaa olemasta näiden kahden tilan sekoitus ja muuttuu vain toiseksi niistä?"”
Kiss Tour Kiss tour oli Kiss-yhtyeen toinen kiertue. Kiertue promotoi yhtyeen vuonna 1974 julkaistua "Kiss"-albumia. Kiertue soitettiin 26. tammikuuta – 4. syyskuuta 1974. Kiss soitti kiertueen aikana 73 keikkaa. Kiertue sisälsi konsertteja Yhdysvalloissa ja Kanadassa.Lisäksi keikoilla soitettiin myös kappaleita ”Acrobat” (pidempi versio kappaleesta ”Love Theme From KISS”) ja ”Kissin’ Time”.
Phil Anselmo Philip Anselmo ei ollut väleissä Panteran edesmenneen rumpalin Vinnie Paulin kanssa. Vinnie Paul puhui eläessään, ettei halua puhua Anselmon kanssa tai muuten tavata häntä. Rex Brown, Panteran entinen basisti, on Anselmon nykyisen yhtyeen basisti. Anselmo on haastatteluissa ilmoittanut olevansa pahoillaan edesmenneen Pantera-kitaristi Dimebag Darrellin kuolemasta, vaikka he lähtivätkin omille teilleen riitaisissa merkeissä.
US5 US5 oli englantilais-amerikkalainen poikabändi. Sen tuottajana toimii Lou Pearlman, joka on tuottanut myös esimerkiksi Backstreet Boysin. Alun perin yhtyeeseen kuului 5 jäsentä: Richie Stringini, Cayce Clayton, Izzy Gallegos, Vincent Thomas ja Jay Khan, jotka ovat kotoisin Yhdysvalloista, Britanniasta ja Saksasta. Vincent tuli yhtyeeseen vasta heidän neljännelle levylleen. Ennen Vincentiä yhtyeessä oli Mikel Johnsson. Ensimmäisellä albumillaan "Here We Go" yhtye tuli suosituksi Keski-Euroopassa.
Kiss Kissin esikuvakseen tunnustaneista tunnetuimpia suomalaisia yhtyeitä ovat Lordin lisäksi HIM, Thunderstone ja The 69 Eyes. Suomalaisista tunnetuin Kiss-fani lienee Lordi-yhtyeen Tomi Putaansuu. Hän on myös myöntänyt oman yhtyeensä saaneen runsaasti vaikutteita Kissiltä, muun muassa platform-kengät, maskit ja näyttävä pyrotekniikka.
Masters of Reality Ensimmäiseen kokoonpanoon kuuluivat Chris Goss, Tim Harrington, Vinnie Ludovico ja Googe. Tämä kokoonpano nauhoitti albumin "Masters of Reality" ennen hajoamistaan 1989. Masters of Reality pääsi otsikoihin, kun Cream-rumpali Ginger Baker liittyi yhtyeeseen ja soitti sen toisella albumilla "Sunrise on the Sufferbus" vuonna 1993. Albumilta nousi top ten -hitti ”She Got Me (When She Got Her Dress On)”. Baker lähti yhtyeestä vain vuotta myöhemmin. Silloinen Circus of Power -rumpali Victor Indrizzo liittyi myöhemmin täydentämään kokoonpanoa.
Deuce (kappale) Deuce on yhdysvaltalaisen Kiss-yhtyeen kappale. Se löytyy yhtyeen ensimmäiseltä albumilta, joka julkaistiin vuonna 1974. ”Deuce” kuuluu Kissin klassikkokappaleiden joukkoon ja yhtye on esittänyt ”Deucea” keikoillaan niin maskittomana kuin maskillisenakin aikana. Kappale oli Kissin settilistalla vuodesta 1973 vuoden 1990 Hot in the Shade -kiertueeseen asti. ”Deuce” otettiin mukaan taas yhtyeen reunion-kiertueelle 1996 ja Kiss on esittänyt kappaletta siitä saakka jokaisella kiertueella. Nykyisin ”Deuce” on Kissin yleisin konserttien aloituskappale kuten 1970-luvulla.
Kappaleen on säveltänyt yhtyeen basisti ja keulahahmo Gene Simmons. Simmons myös laulaa kappaleen. Sanoituksesta Simmons on todennut, ettei hän tiedä mitä se tarkoittaa tai mikä on kappaleen sanoma.
Revenge (Kissin albumi) Revenge on yhdysvaltalaisen Kiss -yhtyeen kuudestoista studioalbumi. Albumi julkaistiin 19. toukokuuta 1992, ja sen tuotti myös aiemmin yhtyeen kanssa työskennellyt Bob Ezrin. Musiikillisesti "Revenge" on yksi yhtyeen uran raskaimmista studioalbumeista, ja Kissin tavanomaisen hard rock -voittoisen musiikin ohella albumin materiaali lähentelee myös heavy metalia. Albumi oli Kissin ensimmäinen, jolla yhtyeen rumpalina soitti sydänsyöpään menehtyneen Eric Carrin korvannut Eric Singer.
E-Rotic Seuraava albumi julkaistiin vuonna 1999, ensin Japanissa nimellä "Kiss Me" ja myöhemmin Euroopassa nimellä "Mambo No. Sex". Euroopan versiosta oli poistettu kappale Kiss Me ja lisätty tilalle Lou Began "Mambo No. Five" -kappaletta parodioiva "Mambo No. Sex". Samana vuonna myös Terence d'Arby lähti yhtyeestä ja tilalle tuli Ché Jouaner.
Kiss Chronicles KISS Chronicles on vuonna 2005 julkaistu hardrock-yhtye Kissin kokoelmalevy. Se sisältää yhtyeen kolme ensimmäistä studioalbumia.
Badlands (yhtye) Eric Singer jatkoi soittamista Kississä vuoteen 1996, jolloin yhtyeen alkuperäiskokoonpano teki paluun. Singer palasi Kissiin uudelleen vuonna 2001, mutta lähti yhtyeestä jälleen 2002 alkuperäisrumpali Peter Crissin tultua rumpaliksi. Vuodesta 2004 Singer on soittanut jälleen Kississä, joka vieraili Suomessa toukokuun 27. ja 28. päivä 2008. Jeff Martin jatkoi yhä Racer X -yhtyeensä kanssa, ja soitti rumpuja myös Dokkenin kesäkiertueella 2008. Greg Chaisson julkaisi soololevyn "It's About Time" vuonna 1994. Jake E. Lee on sittemmin jatkanut soolouralla ja useiden muiden artistien levyillä. Vuonna 1998 yhtyeen viimeisimmän kokoonpanon jäsenet lukuun ottamatta Ray Gilleniä kokoontuivat yhteen vielä kerran ja veivät 1992 nauhoitetun levynsä loppuun ja se julkaistiin 1998 nimellä "Dusk". Albumia seurasi pienimuotoinen klubikiertue, jolla Eric Singer vieraili laulajana. Vuonna 2007 uutisoitiin, että Jake E. Lee ja Greg Chaisson ovat ilmaisseet halunsa koota Badlandsin uudelleen, mutta muiden jäsenien mielipiteitä ei olla vahvistettu. Vuonna 2006 yhtye julkaisi myös kokoelma-albumin "The Best of Badlands", joka sisältää myös livealbumin, jonka kappaleet on nauhoitettu "Voodoo Highway"-levyn kiertueella.
Ace Frehley Kiss julkaisi yhtyeen nimeä kantavan esikoisalbuminsa "Kiss" vuoden 1974 helmikuussa. Ace sävelsi ja sanoitti albumille metromatkallaan kappaleen ”Cold Gin”, josta muodostui myöhemmin yksi yhtyeen uran klassikkokappaleista. Lisäksi hän osallistui muiden yhtyeen jäsenten kanssa kappaleen ”Love Theme from Kiss” säveltämiseen. Kiss oli kasvattanut nopeasti mainettaan näyttävänä lavaesiintyjänä, mutta yhtyeellä oli vaikeuksia ikuistaa live-esiintymisissään vahvasti läsnä ollut tunnelma studioalbumille. "Kiss" -albumia myytiin sen julkaisemisen jälkeen noin 75 000 kappaletta ilman hittisingleä, joka olisi tehostanut albumin myyntiä. Albumin myynti takasi kuitenkin yhtyeelle mahdollisuuden toisen albumin levyttämiseen, ja yhtye julkaisi toisen albuminsa "Hotter Than Hellin" jo vuoden 1974 lokakuussa. Frehley sävelsi ja sanoitti "Hotter Than Hellille" kappaleet ”Parasite” ja ”Strange Ways”, ja lisäksi hän kirjoitti Paul Stanleyn kanssa kappaleen ”Comin’ Home”. "Hotter Than Hellin" myynti oli noin 125 000 kappaletta, mikä oli merkittävä edistysaskel siihen nähden, ettei Kissin kappaleita soitettu lainkaan radiossa.
Hellyeah Yhtyeen rumpali Vinnie Paul kuoli sydänkohtaukseen kesäkuussa 2018.
Wicked Lester "Love Her All I Can" on hard rock yhtye Kissin kappale vuodelta 1975. Kappale Ilmestyi yhtyeen kolmannelle albumille "Dressed to Kill", mutta se oli ilmestynyt sitä aiemmin yhtyeen esikokoonpanon Wicked Lesterin debyyttialbumilla. Yhtyeen jäsenetkin pitivät materiaalia kuitenkin hirvittävänä, joten he eivät koskaan julkaisseet Wicked Lesterin albumia. Kun Kiss oli levyttämässä kolmatta albumiaan, heille iski pieni kappalepula. Siksi Paul Stanley kaivoi kappaleen esiin arkistoista ja Kiss soitti sen albumilleen. Kappaleen laulavat Paul Stanley ja Gene Simmons.
Tästä kokoonpanosta muodostui lopulta Kiss-yhtyeen alkuperäiskokoonpano.
Geezer Butler Vuonna 2007 julkaistiin Black Sabbathin kokoelma-albumi "The Dio Years", joka keskittyi yhtyeen Dion aikaisiin vuosiin 1980–1982 ja 1991–1992. Levy-yhtiö oli pyytänyt Diolta ja Tony Iommilta mahdollista lisämateriaalia kokoelmalle ja miehet sävelsivät kolme uutta kappaletta albumille. Tarkoitus myös oli, että yhtyeen "Heaven and Hell" -albumin tehnyt kokoonpano (Dio, Iommi, Butler, Ward) lähtisi kiertueelle promotoimaan kokoelmaa. Tämä ei aivan toteutunut kun Ward jäi pois projektista ja hänen tilalleen tuli jälleen Vinnie Appice. Kokoonpano Dio, Iommi, Butler ja Appice soittaa myös kokoelmalla olevilla uusilla kappaleilla.
Pretty Boy Floyd (yhtye) Yhtyeen taustalla on hollywoodilainen yhtye nimeltä Doll. Ryhmässä vaikuttivat vokalisti Kerry Doll, kitaristi Aeriel Stiles, basisti Vinnie Chas ja rumpali Kari Kane. Doll levytti demoja, mutta ei yhtään varsinaista albumia.
Kiss Kiss on yhdysvaltalainen rock-yhtye, jonka laulaja ja rytmikitaristi Paul Stanley ja laulaja-basisti Gene Simmons perustivat New York Cityssä vuonna 1973. Heidän lisäkseen yhtyeen alkuperäiseen ja tunnetuimpaan kokoonpanoon lukeutuivat soolokitaristi Ace Frehley ja rumpali Peter Criss. Kissin nykyisen kokoonpanon muodostavat Stanley, Simmons, vuodesta 2002 yhtyeessä soittanut soolokitaristi Tommy Thayer ja jo 1990-luvulla yhtyeessä ensi kerran soittanut rumpali Eric Singer. Kiss on tunnettu teatraalisesta ulkonäöstään ja näyttävästä, runsaasti pyrotekniikkaa sisältävästä lavaesiintymisestään.
Kiss Recording Industry Association of America ilmoitti vuoden 2015 syyskuussa, että Kiss oli saavuttanut uransa 30. kultalevyn Yhdysvalloissa. Täten Kiss on eniten kultalevyjä RIAA:n yli 60-vuotisen historian aikana saavuttanut yhdysvaltalainen yhtye. Kesäksi 2016 Kiss suuntasi jälleen kiertueelle. Freedom to Rock Tour vei yhtyeen kaupunkeihin ja pienimpiin esiintymispaikkoihin, joissa se oli harvemmin vieraillut. Vuosina 2017–2018 yhtye teki jälleen maailmankiertueen, Kissworld Tour, joka toi yhtyeen konsertoimaan myös Helsingin Hartwall-areenalle toukokuussa 2017.
David Vincent Vincent oli myös basistina ja taustalaulajana grindcore-yhtyeessä Terrorizer. Samassa yhtyeessä soitti myös Morbid Angelin jäsen Pete Sandoval ja Napalm Deathin Jesse Pintado. David Vincent luokitellaan usein yhdeksi death metallin kummisedistä ja suurimmista vaikuttajista. Hänen lyriikkansa käsittelevät usein sumerilaisten muinaisia jumalia ja Saatanaa.
Kiss Casablanca Recordsin riskinotto "Alive!:n" julkaisemisen suhteen osoittautui onnistuneeksi ratkaisuksi. Albumin myynti ylitti kultalevyrajan vuoden 1975 joulukuussa, ja seuraavan vuoden alussa Kiss saavutti uransa ensimmäisen platinalevyn albumin ylitettyä yli miljoonan myydyn äänitteen rajan Yhdysvalloissa. "Alive!:n" kaupallinen menestyminen ja Kissin suosion räjähdysmäinen nousi valoi pohjan sekä Casablanca Recordsin että yhtyeen tulevaisuudelle. "Alive!:n" singlejulkaisu ”Rock and Roll All Nite” nousi Yhdysvalloissa listan kahdennelletoista sijalle, minkä ansiosta Kiss alkoi ensimmäisen kerran urallaan saavuttaa mittavaa radiosoittoa ympäri Yhdysvaltoja. Vuoden 1975 lopussa "Alive!:n" menestymisen ansiosta Kiss oli kasvanut niin suuren kokoluokan yhtyeeksi, että Blue Öyster Cultin tapaiset yhtyeet, joiden lämmittelijänä Kiss oli aiemmin esiintynyt toimivat nyt Kissin lämmittelijöinä.
Kiss Vuoden 2008 maaliskuussa Kiss juhlisti 35-vuotista uraansa ja käynnisti Melbournesta, Australiasta maailmankiertueensa Kiss Alive/35 World Tour -maailmankiertueensa. Kiertue ulottui myös Eurooppaan, jossa yhtye esiintyi ensi kertaa sitten vuoden 1999. Euroopassa yhtye konsertoi lähes kahdessakymmenessä eri maassa esiintyen ensimmäistä kertaa urallaan muun muassa Venäjällä sekä Italiassa. Kiertue toi Kissin myös esiintymään Suomeen Helsingin Hartwall-areenalle. Kiss Alive/35 Tourin lipunmyynti oli todella vilkasta. Yhtyeen 28. toukokuuta järjestetyn Suomen-konsertin lipunmyynti alkoi 26. helmikuuta, ja konsertin liput myytiin loppuun vain kuudessa minuutissa, joista seisoma- eli kenttäpaikkaliput myytiin loppuun puolessa minuutissa. Näin ollen yhtyeen Helsingin-konsertista tuli kaikkien aikojen nopeimmin loppunmyyty konsertti sekä yhtyeen että Suomen historiassa. Valtavan suosion ja kysynnän vuoksi yhtyeelle järjestettiin lisäkonsertti Hartwall-areenalle toukokuun 27. päivälle. Lisäkonsertin liput myytiin loppuun yhdeksässä minuutissa. Kiertueen aikana Kissin oli määrä esiintyä myös Serbiassa, mutta yhtye perui konsertin vedoten maan poliittiseen tilanteeseen.
All Systems Go Albumi sijoittui ilmestyessään kotimaassaan Yhdysvalloissa Billboard 200-listalla sijalle 64 myyden hieman yli 150,000 kappaletta. Kappaleista "Love Kills" ja "That Time of Year" kuvattiin musiikkivideot, ja "Love Kills" julkaistiin myös suomalaisohjaaja Renny Harlinin ohjaaman "Painajainen Elm Streetillä 4 - Unien valtias"-kauhuelokuvan soundtrackilla. Albumin uudelleenmasteroitu CD-painos julkaistiin vuonna 2003, ja se sisälsi kaksi uutta instrumentaalikappaletta. Albumin kaikki kappaleet on kirjoittanut Vinnie Vincent.
Bruce Kulick Bruce Howard Kulick (s. 12. joulukuuta 1953 Brooklyn, New York, Yhdysvallat) on yhdysvaltalainen muusikko, lauluntekijä ja tuottaja. Kulick on soittanut vuodesta 2000 lähtien rock-yhtye Grand Funk Railroadin kitaristina. Kulick muistetaan myös urastaan rock-yhtye Kissin pitkäaikaisena kitaristina. Hän liittyi yhtyeeseen vuonna 1984 korvaten yhtyeen jättäneen Mark St. Johnin, ja soitti yhtyeessä vuoteen 1996. Kulick levytti yhtyeen kitaristina viisi studioalbumia.
Dover (Delaware) Dover on Yhdysvaltojen osavaltio Delawaren pääkaupunki ja Kentin piirikunnan keskus. Doverin asukasluku oli vuoden 2010 väestönlaskennan mukaan 36 047.
Kentin piirikunta (Delaware) Kentin piirikunta on keskimmäinen Delawaren osavaltion kolmesta piirikunnasta. Sen asukasluku oli vuoden 2010 väestönlaskennassa 162 310, ja sen hallintokeskus on osavaltion pääkaupunki Dover.
Delaware Delawaren pääkaupunki on Dover (noin 35 000 asukasta) ja suurin kaupunki on Wilmington (noin 72 876 asukasta).Delawaren suurimpien työnantajien joukossa on mm. IT-alan yrityksiä, autotehtaita ja lääketehtaita. Esimerkiksi AstraZenecan Yhdysvaltain toimintojen pääkonttori on Wilmingtonissa, Quest toimii Newarkissa. Yli puolet Yhdysvaltojen pörssilistatuista yhtiöistä ja 60 % 500:sta suurimmista yhtiöstä pitää Delawaressa pääkonttorin kotipaikkaa. Syynä tähän on alhainen yritysverotus. Osavaltion budjetista jopa yli viidennes muodostuu yhtiöiden rekisteröintimaksuista.
New Jersey New Jerseyn ainoa varsinainen rajanaapuri on New York pohjoisessa. New Jerseyn läntinen raja on Delaware-joki, jonka länsipuolella on Pennsylvania ja New Jerseystä katsoen lounaan puolella Delawaren osavaltio. Osavaltion pääkaupunki on Trenton ja suurin kaupunki on Newark.